มีอาการคันมาประมาน3-4เดือนแล้วคับ คับที่ขา เท้า ข้อศอก มีตุ้มขึ้น เกาจนเป็นแผลคับ จะคันมากกว่าปกติ ถ้าโดนยุงกัน มีตุ้มแดง ตอนนี้ทรมานมาก ไปโรงพยาบาลก็ไม่ดีขึ้นเลยคับ
สวัสดีค่ะ อาการคัน อาจเกิดได้จากหลายสาเหตุ ได้แก่1. โรคทางผิวหนังต่างๆ เช่น- ผื่นภูมิแพ้ผิวหนัง- ติดเชื้อราที่ผิวหนัง- ผิวแห้ง จากอายุที่มาก หรือการอาบน้ำร้อนจัดบ่อยๆ อากาศหนาว เป็นต้น- โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแข็ง ตามง่ามนิ้วมือ ข้อมือ ข้อศอก รอบสะดือ หัวนม ก้น องคชาติ เป็นต้น- โรคผิวหนังอักเสบชนิดต่างๆ2.โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น3. สาเหตุทางจิตใจ เช่น เป็นโรคจิตเภท ย้ำคิดย้ำทำ ซึมเศร้า เป็นต้นในเบื้องต้น หากมีอาการคันมาก ควรทานกลุ่มยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น ต่อเนื่องไปซัก 1 สัปดาห์ดูก่อน และควรพยายามหลีกเลี่ยงการเกา หลีกเลี่ยงสิ่งที่อาจเป็นสาเหตุทำให้เกิดการแพ้ หากอาการยังไม่ดีขึ้น ควรไปพบแพทย์เฉพาะทางด้านผิวหนังเพื่อหาสาเหตุค่ะ